(2309) Mr. Spock

Den (2309) Mr. Spock ass en Asteroid vun der Haaptasteroidenceinture, a gouf de 16. August 1971 vum James Gibson entdeckt.

 Eegenschaften 

De Mr. Spock beweegt sech op enger Distanz vun 2,7523 (Perihel) bis 3,2782 (Aphel) astronomesch Eenheeten a ronn 5,24 Joer ëm d'Sonn. D'Bunn ass 10,975° géint d'Ekliptik gebéit, d'Exzentrizitéit ass 0,0872.

De Mr. Spock huet en Duerchmiesser vu ronn 21 Kilometer a seng Albedo gëtt op 0,1177 geschat JPL Small-Body Database Browser: 2309 Mr. Spock (1971 QX1).

 Vu wou kënnt den Numm? 

Den Asteroid krut säin Numm no der Kaz vum Entdecker, déi hirersäits den Numm no der Star-Trek-Figur “Mr. Spock” genannt war n Name those asteroids - "In Our Skies" (13. Februar 1998). D'Benennung huet dozou gefouert, datt d'International Astronomesch Unioun, déi d'Nimm vun Himmelskierper autoriséiert, e Passus an hir Reegele fir d'Benennung vun Asteroiden opgeholl huet, datt Hausdéierenimm net méi erwënscht sinn IAU: How Minor Planets are named.

 Kuckt och 

 Lëscht vun den Asteroiden

2309
Kategorie:Haaptceintureasteroiden
Kategorie:Astronomesch Objeten, déi 1971 entdeckt goufen